























LA BELLE HÉLÈNE DE CONSTANTINOPLE 
IV 


Seigneurs, celle pucelle dont je vous segnefie, 

De biaulté terrïenne estoit si bien garnie, 

Que cascuns qui le voit en a sur elle envie. 

Quant sen pere le voit en biaulté si furnie, 

Tant l’amoit de bon ceur, n’est homs qui le vous die. 
Maint prinche souffissant de moult grant seignourie 
Demandoient le belle que de scens fu garnie, 

Mais li rois l’escondist: a homme ne l’ottrie, 

Et dist dedens son ceur, pensans plus d’une fie, 
Que jammais homs fors luy ne l’ara à amye. 

Or croist a la puchelle grant paine et grant haschie. 
De couquier o son pere moult forment se hontie, 
Et li disoit: «Biaux peres, pour Dieu je vous em prie, 
Qu’a par moy, s’y vous plest, je puisse estre couchie. 
— Jaisiés, ma belle fille, fait il, n'en parlés mie! 

Ja ne genrés ailleurs, tant qu’aie au corps la vie.» 
Quant la belle l’entent, tout li Sangs li fremie, 

Se disoit bellement: «Douche Vierge Marie, 

Que du corps Jhesucrist fus en toy raemplie, 

Ne voeulliés consentir, dame, je vous em prie, 

Que mes peres vers moy ait volenté cangie 
D’athouchier a mon COrTpPs; trop seroie honnie! 
Mieux ameroie assés que je fusse bruïe 

Que d’ung si fait pechiet fuisse ja entequie. » 

Si faittement disoit Elaine l'adrechie, 


149 voeulle. 


Var. L: 132 v. de Dieu le beneye: 135a Qui en ouirent parler chascun le cuert 
et prie; 136 Et demandent la belle que des. est furnie: 136a Et de toute bonté 
parfaictément emplie: 137 Le roy les éscondist trestous a une fie; 139 sus luy 
ne l’ara en baïllie; 14] purement: 142 disoit bien pere par amour je vous prie: 
144 Dist il ma belle fille taisiés: 145 t. que serés en v.; 147 bien souvent: 150 
ait folie pourchassie: 151 Ormis; 152 d'estre en ung feu b.: 153 Que de autel 
pechié ja fuisse empeschie. 

Et Anthoines, li rois, met en luy s’estudie. 
N’oze faire son gré, et volenté l’aigrie. 
Anemis le souprent et le sien ceur maistrie, 
Car plaisance et amour et s’entente a ficquie 
En le voie et ou scens que se fille jolie 
Prendera a moullier et en fera s’amie. 


V 


Ainsi li rois Anthoines que tant ot hardement 
Fu soupris de se fille par amoureux talent. 
Delés lui le couchoit et baisoit douchement, 
Mes elle se gardoit de sen avanchement. 

Or avint a che temps dont je fay parlement 
Que li sains apostoles c’on apelloit Climent 

Fu asis dedens Romme de le palienne gent, 

Car li fors rois Bruians ot fait rassamblement. 
IITIC, mille Turs, se l’istoire ne ment 

Avoit aveucques luy; s’orent pris logement 
Devant Romme le grant, et l’assaillent souvent, 
Pour confondre no loy ou ne croient noyent. 

Et quant li apostoles vit le herbergement, 
Cardinaulx et legaulx apella haultement, 

Et leur a dit: «Seigneur, or oïés mon talent ! 
Vechy le roy Bruyant que de guerre me prent. 
Ne me laira durer ensy ne aultrement. | 
Tant a o luy de Turs, je le voy clerement, 

Se tous estiemes char, bien Croy tout vraiement, 
Ne feroient de nous c’un seul desgeunement, 


| 

170 aveuc; 172 creoient:; 178 a manque. 


Var. L: 156 son fait et volenté l'arguie; 158 omis; 159 En la voie a son cuér; 
161 Moult fut le roy: 162 Fort surpris; 168 le fier r.; 169 De bien cent mille: 
170 s’avoit fait; 172 le roy et esclichier no gent; 173 leur encombrement: 174 
doulcement; 179 je le voy v. 





